ΑΠΌΦΑΣΗ ΤΟΥ ΣΥΜΒΟΥΛΊΟΥ της 1ης Ιουλίου 2013 περί διορισμού των μελών της Ευρωπαϊκής Οικονομικής και Κοινωνικής Επιτροπής από την Κροατία (2013/343/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302, Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 106α, Έχοντας υπόψη την Πράξη Προσχώρησης της Δημοκρατίας της Κροατίας, και ιδίως το άρθρο 23, Έχοντας υπόψη την πρόταση της κυβέρνησης της Δημοκρατίας της Κροατίας, Έχοντας υπόψη τη γνώμη της Ευρωπαϊκής Επιτροπής, Εκτιμώντας τα ακόλουθα: (1) Στις 13 Σεπτεμβρίου 2010, το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από τις 21 Σεπτεμβρίου 2010 έως τις 20 Σεπτεμβρίου 2015 (1). (2) Λόγω της προσχώρησης της Δημοκρατίας της Κροατίας στην Ευρωπαϊκή Ένωση, η Ευρωπαϊκή Οικονομική και Κοινωνική Επιτροπή θα πρέπει να διευρυνθεί με τον διορισμό εννέα μελών που επιλέγονται μεταξύ των αντιπροσώπων των οργανώσεων εργοδοτών, μισθωτών και άλλων αντιπροσωπευτικών φορέων της κοινωνίας των πολιτών, ιδίως στον κοινωνικοοικονομικό, κοινωφελή, επαγγελματικό και πολιτιστικό τομέα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Διορίζονται ως μέλη της Ευρωπαϊκής Οικονομικής και Κοινωνικής Επιτροπής, για την περίοδο από 1ης Ιουλίου 2013 έως τις 20 Σεπτεμβρίου 2015, οι κάτωθι: - Mr Davor MAJETIĆ, Director General HUP (Croatian Employers Association) - Ms Dragica MARTINOVIĆ DŽAMONJA, Director, Representative Office in Brussels,Croatian Chamber of Economy - Ms Violeta JELIĆ, General Secretary of the Croatian Chamber of Trades and Crafts - Ms Marija HANŽEVAČKI, General Secretary, Independent Trade Unions of Croatia - Ms Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia) - Mr Vilim RIBIĆ, President of the Great Council of Independent Union of Research and Higher Education Employees of Croatia - Ms Lidija PAVIĆ-ROGOŠIĆ, Director, ODRAZ - Sustainable Community Development - Ms Marina ŠKRABALO, Senior advisor, GONG (Citizens Supervising Voting in an organized manner) - Mr Toni VIDAN, Coordinator of the Energy and Climate programme of Zelena akcija/ FoE Croatia. Άρθρο 2 Η παρούσα απόφαση αρχίζει να ισχύει από την ημέρα της εκδόσεώς της. Βρυξέλλες, 1 Ιουλίου 2013.

[Source: multi_eurlex | Tokens: 1706]